વોશિંગ્ટન- અમેરિકાના રાષ્ટ્રપ્રમુખ ડોનાલ્ડ ટ્રમ્પે મેઘા આધારિત નવી ઈમિગ્રેશન પૉલિસીનો પ્રસ્તાવ રજૂ કર્યો છે. આ પ્રસ્તાવ હાઈસ્કિલ્ડ પ્રોફેશનલ્સ માટે ફાયદારૂપ સાબિત થઈ શકે છે. જો કે આ કઠોર યોજના અંતર્ગત ભારતીય પ્રોફેશનલ્સ પોતાના પરિવારને સ્પોન્સર નહી કરી શકે. ટ્રમ્પે અમેરિકી કોંગ્રેસમાં રજૂ થયેલા આ પ્રસ્તાવમાં એચ-1બી વીઝાનો કોઈ ઉલ્લેખ કર્યો નથી, જે ભારતીય આઈટી પ્રોફેશનલ્સને આપવામાં આવે છે.